Ino Nyika Iyoomana Lili?
Bwiinguzi bwamu Bbaibbele
Kutegwa tuzyibe ciindi nyika eeyi noiyoomana, cilayandika kuzyiba mbolibelesyedwe mu Bbaibbele bbala lyakuti “nyika.” Ibbala yamuci Giriki lyakuti kosmos, kanji-kanji lipandulula “nyika,” alimwi zimwi ziindi inga lipandulula ciinga cabantu bali munyika, kwaambisya aabo batamuyandi Leza alimwi akuyanda kwakwe. (Johane 15:18, 19; 2 Petro 2:5) Zimwi ziindi, bbala lyakuti kosmos lipandulula bukkale bwabantu.
Ino “kumana kwanyika” ncinzi?
Mabala aakuti “kumana kwanyika,” alo aajanika kwaziindi zili mbozibede mu Bbaibbele manji, alakonzya kupandulula “mamanino abweende bwazintu,” naa “mamanino aazyalani limwi.” (Matayo 24:3) Aaya mabala taambi kunyonyoonwa kwanyika iini naa bantu boonse pe, pele aamba mamanino aabukkale bwabantu.
Ibbaibbele lyaamba kuti “bantu babi bayoonyonyoonwa” kutegwa bantu bali kabotu bakakkomane abuumi bubotu anyika. (Intembauzyo 37:
Ino nyika iyoomana lili?
Jesu wakaamba kuti: “Kujatikizya buzuba oobo alimwi aciindi kunyina uuzyi pe, nobaba bangelo kujulu naba Mwana, pele buyo Taata alikke.” (Matayo 24:36, 42) Wakayungizya kuti ciindi nyika noiyoomana tacizizilwe, “aciindi ncomutayeeyeli.”
Nokuba kuti tatuzyi ciindi cini naa buzuba, Jesu wakaamba “citondezyo,” naa mulongo wazintu, iziyootondezya ciindi cisololela kumamanino aanyika. (Matayo 24:
Sena kuli ciyoocaala akwiinda mamanino aanyika?
Inzya. Inyika inoociliko, nkaambo Bbaibbele lyaamba kuti “kunyina noiyoogwisyigwa abusena bwanjiyo lyoonse alyoonse, mane kukabe kutamani.” (Intembauzyo 104:5) Alimwi nyika iyoozula abantu, mbubwenya Bbaibbele mbolisyomezya kuti: “Balulami bayookona nyika, alimwi bayookkala alinjiyo lyoonse mane kukabe kutamani.” (Intembauzyo 37:29) Leza uyoopilusya bukkale mbwaakakanzide kuzwa kumatalikilo:
Paradaiso.
—Isaya 35:1; Luka 23:43.
Kuliiba alimwi alusumpuko.
—Mika 4:4.
Kukkutila alimwi akucita milimo iikatalusya.
—Isaya 65:21- 23.
Kumana malwazi alimwi abucembele.
—Jobu 33:25; Isaya 33:24.
^ munc. 3 Ibbala lyamuci Giriki lyakuti ai·on alyalo mu Bbaibbele aamwi lisandululwa kuti “nyika.” Kuti lyalembwa munzila eeyi, eeli bbala lyakuti ai·on lilakozyanya abbala lyakuti kosmos lyalo ilyaamba bukkale bwabantu.
Amwiiye Zinji
MIBUZYO YAMU BBAIBBELE YAINGULWA
Ino Businsimi Ninzi?
Sena businsimi lyoonse bwaamba zyakumbele? Peepe.
sna_Latn swh_Latn bem_Latn sna_Latn bem_Latn bem_Latn sna_Latn sna_Latn yor_Latn cjk_Latn bem_Latn nya_Latn umb_Latn bem_Latn tum_Latn bem_Latn ssw_Latn bem_Latn luo_Latn bem_Latn cjk_Latn xho_Latn szl_Latn nya_Latn